22/06/2010 | Administración LocalMunicipal
Cariño
Aprobación definitiva Regulamento de uso de piscina municipal

O Pleno do Concello de Cariño, en sesión Plenaria ordinaria celebrada o 26 de marzo de 2010 acordou aprobar provisionalmente a “Regulamento de uso das instalacións da piscina municpal de Cariño” e que se expuxera a información pública polo prazo de trinta días, e de non producírense reclamacións consideraríase definitivamente aprobada. No B. O. P. Do 27 de abril de 2010 publícase o Anuncio de exposición ó público sen que no prazo de trinta días se producira ningunha reclamación. Estando, polo tanto, aprobado definitivamente o Regulamento citado publícase o seu texto íntegro no “Boletín Oficial da Provincia” en cumprimento do disposto no artigo 49 da Lei 7/1985, reguladora das Bases do Réxime Local. Cariño, 14 de xuño de 2010. O Alcalde.- Asdo.- Jose Luis Armada Castro Consciente dos beneficiosos efectos sobre a saúde que produce a actividade física acuática e a cultura da auga, o Concello de Cariño cun grande esforzo, construíu a Piscina Municipal de Cariño, co fin de incrementar a saude e calidade de vida dos veciños do municipio e acercar os seus beneficios tanto aos escolares como aos máis maiores, e promover a aprendizaxe da natación a todos en xeral, nun municipio que convive co mar. As instalacións contan cunha piscina semiolímpica, de 1,65m de profundidade máxima, unha piscina pequena de iniciación, de 1m de profundidade, unha bañeira profesional de hidromasaxe (ou SPA), unha sauna, un baño de vapor ou baño turco (hamman), e unha ducha de hidroterapia (bitérmica). A Lei 14/1986, do 25 de abril, xeral de sanidade regula a intervención dos organismos competentes en actividades públicas ou privadas que directa ou indirectamente poidan ter consecuencias negativas para a saúde, mediante as correspondentes limitacións preventivas de carácter administrativo. A Consellería de Sanidade da Xunta de Galicia, a través do Decreto 103/2005, do 6 de maio polo que se establece a regulamentación técnico sanitaria de piscinas de uso colectivo, fixa con carácter obrigatorio, as normas que regulan o control sanitario das piscinas de uso colectivo ubicadas no territorio da Comunidade Autónoma de Galicia. A complexidade das instalacións e dos seus sistemas, a limitación dos seus aforos e os dispares usos das mesmas fai necesaria unha regulación do uso e funcionamento que permita acadar os obxectivos anteditos do Concello. Este Regulamento pretende ademais completar a normativa autonómica establecendo as condicións que deben respectar os usuarios das mesmas, coa fin tanto de garantir un bo uso das instalacións, que reverta no seu óptimo funcionamento, como de facilitar a convivencia nestes espazos que son compartidos a cotío por unha pluralidade de persoas. CAPITULO I.- DISPOSICIÓNS XERAIS Artigo 1. Obxecto. Artigo 2. Servizo público. Artigo 3. Finalidades do servizo público. Artigo 4. Condicións hixiénico-sanitarias. Artigo 5. Regulamento. CAPÍTULO II.- CARACTERÍSTICAS DAS INSTALACIÓNS Artigo 6. Definición dos elementos das instalacións. Artigo 7. Elementos comúns, de acceso público. Artigo 8. Descrición das piscinas. Artigo 9. Descrición da sauna. Artigo 10. Descrición do baño de vapor. Artigo 11. Descrición da ducha bitérmica. Artigo 12. Descrición do SPA. Artigo 13. Aforos das instalacións. CAPÍTULO III.- ACCESO ÁS INSTALACIÓNS Artigo 14. Acceso á piscina. Artigo 15. Abonados. Artigo 16. Exceso de demanda. Artigo 17. Acreditación persoal. Artigo 18. Pagamento. Artigo 19. Revisión das cotas. Artigo 20. Descontos e bonificacións. CAPITULO IV.- NORMAS DE UTILIZACIÓN DAS INSTALACIÓNS MUNICIPAIS Sección 1ª.- Disposicións xerais Artigo 21. Aceptación das normas. Artigo 22. Calendario e horario de apertura. Artigo 23. Normas xerais. Artigo 24. Comportamento persoal. Artigo 25. Follas de reclamación. Artigo 26. Queixas e suxestións. Artigo 27. Obxectos perdidos. Artigo 28. Acompañantes. Sección 2ª.- Normas de utilización do sistema de acceso. Artigo 29. Utilización do sistema de acceso. Sección 3ª.- Normas de utilización dos vestiarios. Artigo 30. Utilización. Artigo 31. Calzado en vestiarios. Artigo 32. Accións hixiénicas. Artigo 33. Uso dos armarios. Artigo 34. Lixo. Artigo 35. Nenos e nenas. Sección 4ª.- Normas de utilización da praia. Artigo 36. Condicións de uso da praia. Artigo 37. Usos prohibidos na praia. Sección 5ª.- Normas de utilización das piscinas. Artigo 38. Vestimenta. Artigo 39. Condicións do baño. Artigo 40. Usos prohibidos nas piscinas. Artigo 41. Consellos de utilización das piscinas. Sección 6ª.- Normas de utilización das instalacións de termo-hidroterapia. Artigo 42. Normas obrigatorias de uso das instalacións de termo-hidroterapia. Artigo 43.-Contraindicacións de uso das instalacións de termo-hidroterapia. Artigo 44.-Consellos de utilización das instalacións de termo-hidroterapia. CAPÍTULO V.- INFRACCIÓNS E SANCIÓNS Artigo 45.- Faltas leves. Artigo 46.- Faltas graves. Artigo 47.- Faltas moi graves. Artigo 48.- Sancións Artigo 49.- Outras responsabilidades. Disposición transitoria. Disposición derogatoria. Disposición final. Este Regulamento ten por obxecto ordenar o uso das instalacións da Piscina Municipal do Concello de Cariño, con todos os seus distintos elementos, sexa xestionada polo concello directamente ou ben indirectamente por calquera das modalidades de xestión de servizos públicos previstas nas normas, e será de aplicación ás actividades que se desenvolvan nestes espazos. As instalacións da Piscina Municipal teñen a condición de bens de dominio público, destinados á prestación dun servizo público municipal aos cidadáns, de acordo cos artigos 4 do real decreto 1372/1986, do 13 de xuño e 85 da Lei 7/1985, do 2 de abril, reguladora das bases do réxime local. Os veciños empadroados e residentes no termo municipal de Cariño terán preferencia para o uso das instalacións municipais segundo o establecido neste regulamento. Son finalidades do servizo público que se presta na Piscina Municipal as seguintes: a)- Promover o acceso dos cidadáns, sen discriminacións ou límites de idade, á práctica de actividades acuáticas, como ocupación saudable do tempo de lecer. b)- Achegar a actividade acuática aos menores mediante os programas deportivos que se implanten. c)- Promover cursos de natación entre os diferentes sectores da poboación. d)- Fomentar e promover o exercicio físico mediante as actividades que se realicen nas instalacións das Piscina Municipal. As condicións hixiénico-sanitarias das piscinas serán as establecidas no Decreto 103/2005, do 6 de maio, da Xunta de Galicia polo que se establece a regulamentación técnico sanitaria das piscinas de uso colectivo, ou polas normas que o modifiquen ou substitúan, así como polo resto da normativa estatal ou autonómica, segundo o réxime de distribución de competencias. O presente regulamento de uso das instalacións da Piscina Municipal é público e para xeral coñecemento, polo que unha copia do mesmo se deberá atopar nun lugar visible das instalacións da Piscina. As instalacións da Piscina Municipal de Cariño están constituídas polos seguintes elementos principais: 1) Elementos de uso privado: Formado polas salas de máquinas, oficinas, zona de monitores e almacéns. Non son de acceso público unicamente está permitida a entrada ao persoal de control, mantemento, limpeza e xestión da piscina.2) Elementos comúns: Son os locais ou zonas de acceso público, está formados por: Vestíbulo de Acceso, Vestiarios e Praia.3) Piscinas. Formadas polas piscinas propiamente ditas que son: Piscina semiolímpica e piscina pequena ou de iniciación.4) Instalacións de termo-hidroterapia, constituídas por: Sauna. Baño de Vapor. Ducha bitérmica tropical. Bañeira de hidromasaxe ou SPA.1) Vestíbulo de acceso. Contén as barreiras e elementos de control electrónico que permiten o acceso ás instalacións da Piscina.2) Vestiarios. Contén os servizos hixiénicos, duchas e armarios que permiten mudarse para acceder ás instalacións termo-hídricas. Están diferenciadas para homes e mulleres.3) Praia. A praia é o espazo libre arredor das piscinas que serve ademais de comuniciación entre as distintas instalacións e servizos así como de zona de relax. Nela atópanse ademais as duchas de uso obrigatorio antes de usar os distintos elementos. O edificio da Piscina Municipal conta con dúas piscinas propiamente ditas.1) Piscina grande. Trátase dunha piscina semiolímpica das seguintes características: Longo: vinte e cinco metros. Anchura: doce metros e medio. Superficie:312,5m2 Profundidade: 1,45m nos extremos e 1,65m na parte media. Tipo de auga: piscina de auga doce. Temperatura: comprendida entre 28ºC e 33ºC.2) Piscina pequena. Características: Medidas: 4,5m x 3,5m. Superficie:15,75m2 Profundidade: 1m. Tipo de auga: piscina de auga doce. Temperatura: comprendida entre 28ºC e 33ºC. A sauna da Piscina Municipal é un local duns dous metros de anchura por uns tres metros e medio de fondo e unha altura duns dous metros vinte centímetros. As paredes están forradas de madeira de piñeiro ou abeto e conta cunha bancada baixa en L e unha superior no fondo do local, ámbalas dúas igualmente en madeira de piñeiro. A calor e a humidade relativa regúlanse, entre 70º e 90ºC, e entre o 30 e o 40% respectivamente, mediante un sistema automático de control. A sauna dispón dun sistema de aromaterapia mediante o cal se dispersan no ambiente distintos aromas: de eucalipto, de menta, de piñeiro, etc. Ademais a sauna dispón dun sistema de radiación infravermella mediante varias pantallas con resistencias infravermellas, para tomar baños de calor. A temperatura do baño infravermello estará entre 40 e 48 ºC. O baño de vapor, baño turco ou hamman, é un local duns dous metros de anchura por uns tres metros e medio de fondo e unha altura duns dous metros vinte centímetros. As paredes están forradas de pequenos azulexos (gresite) e conta cunha bancada baixa en L alicatada co mesmo material. A calor e a humidade relativa regúlanse, entre 30º e 40ºC, e en torno ao 100% respectivamente, mediante un sistema automático de control. O baño de vapor dispón dun sistema de aromaterapia mediante o cal se dispersan no ambiente distintos aromas: de eucalipto, de menta, de piñeiro, etc. Ademais dispón dun sistema de cromoterapia no teito, chamado ceo estrelado, a base de puntos de luz de de fibra óptica que van mudando de cor segundo unha secuencia prefixada. A ducha bitérmica é un local de 1,5m de anchura e sobre 2,30m de lonxitude con fondo semicircular duns 1,5m de diámetro e uns 2,30m de altura. As paredes están alicatadas mediante gresite e o chan, pavimentado, conta cun sumidoiro de evacuación da auga. A porta é acristalada. Conta cunha reixa superior para deixar saír o vapor. No interior están os pulsadores de posta en marcha dos programas selecciondos. Unha sesión de ducha bitérmica consiste en xeral, en combinacións de duchas quentes e frías. A presión da auga está entre 2 e 4 Kg e o consumo é de 40 a 50 litros por minuto. A temperatura da auga quente está entre 34 e 38 ºC e a da auga fría é a temperatura da rede de distribución municipal. O SPA é unha bañeira de hidromasaxe de forma octogonal e de dimensións principais 3,50m de lonxitude por 2,50m de anchura. Fabricada en fibra de vidro conta cun banco interior perimetral e unha escaleira interior de acceso. Polo exterior conta cunha praia de obra alicatada con gresite e unha escaleira de acceso. A bañeira conta con 16 boquillas que impulsan agua a presión mesturado con aire e válvulas soprantes de aire, producindo burbullas de aire que están en contínuo contacto cos bañistas. A auga é salgada e ozonificada a unha temperatura entre 35 e 38 ºC.1) Os aforos das piscinas, de acordo co Decreto 103/2005, do 6 de maio, da Xunta de Galicia polo que se establece a regulamentación técnico sanitaria das piscinas de uso colectivo, establécese en función da superficie de lámina de auga dos vasos que integren a piscina e o recinto de praia do que se dispoña. Dito decreto establece para piscinas cubertas un aforo de 3 m2 de lámina de auga por bañista. Polo tanto os aforos das piscinas serán: Piscina grande: 104 persoas. Piscina pequena: 5 persoas.2) Os aforos das instalacións de termo-hidroterapia veñen establecidos pola superficie e lonxitude dos asentos, computando como mínimo unha lonxitude de 50cm por persoa. De acordo cos datos de cada instalación temos establécense os seguintes aforos máximos: Sauna: 12 persoas Baño de vapor: 10 persoas Ducha bitérmica: 3 persoas SPA: 12 persoas 3) Os monitores ou socorristas, por condicións especiais de uso das instalacións, poderán limitar o aforo por debaixo dos valores establecidos. O acceso ás instalacións da Piscina Municipal farase polos seguintes medios: a)- Mediante a adquisición dunha entrada, en calquera das modalidades que se establezan. b)- Pola posesión do carné de abonado das instalacións, en calquera das súas modalidades sempre que estea actualizado e non teña o interesado pendente o pago das cotas establecidas.1) A condición de abonado adquírese unha vez solicitada a inscrición como abonado da instalación mediante a correspondente folla de solicitude de ingreso e pagada a cota de matrícula correspondente.2) O abonado ten dereito á utilización das instalacións que lle correspondan durante todo o horario de funcionamento establecido para o tipo de abono elexido.3) A condición de abonado manterase mentres non sexa acordada a súa baixa por vontade do interesado ou ben por imposición dunha sanción, consonte o establecido nesta ordenanza.4) O abonado queda obrigado a comunicar os cambios que se produzan nos seus datos persoais, que serviran de base para o recoñecemento daquela condición ou para a realización de xestións a ela ligadas.5) Cando unha persoa desexe causar baixa como abonado, deberá comunicar esta circunstancia por escrito mediante un impreso de baixa voluntaria; este escrito presentarase antes do día 15 do mes anterior ao cal quere causar baixa.6) Para as persoas non empadroadas no termo municipal de Cariño establécese un abono cunha vixencia máxima de seis meses, que será renovable sempre que non existan na listaxe de espera persoas que teñan a condición de empadroados no termo municipal, que terán preferencia para as ocupar segundo o establecido neste regulamento.7) O documento de abono será persoal e intransferible, e autoriza ao uso das instalacións elexidas durante o calendario e horarios de apertura ao público, polo que só poderá ser utilizado polo titular; o incumprimento desta obriga dará lugar ás consecuencias previstas neste regulamento. Cando a demanda de abonados supere a capacidade máxima prevista utilizaranse listaxes de espera para cubrir as baixas que se produzan coas persoas que nelas se atopen. Neste caso, existirán dúas listaxes de espera, unha destinada a persoas empadroadas no termo municipal de Cariño, e outra a persoas non empadroadas, que se rexerán polas seguintes normas: a)- Os interesados inscribiranse na lista de espera que lles corresponda, segundo teñan ou non a condición de veciño do municipio. b)- Producida unha vacante na relación de abonados por renuncia, sanción ou por caducidade de aboamento segundo o establecido no artigo 7. b) deste regulamento, as persoas incluídas na listaxe de espera de veciños terán preferencia para a cubrir sobre as inscritas na outra listaxe. Neste caso, a dirección da piscina comunicará esta circunstancia á persoa á que lle correspondera a opción, para que achegue un volante de empadroamento e cubra a documentación necesaria. Se o interesado non se atopara empadroado no municipio no momento de ter que cubrir a solicitude de aboamento, non poderá adquirir esta condición, será dado de baixa de xeito automático na listaxe correspondente aos veciños do municipio. No caso de ter dúbidas sobre a identidade do titular do abono, e a requirimento do persoal da instalación, o interesado deberase identificar mediante o documento acreditativo que corresponda (DNI, pasaporte ou similar). A utilización fraudulenta do abono dará lugar á imposición ao titular das sancións previstas neste regulamento.1.-O pagamento das cotas mensuais establecidas para o abono realizarase mediante domiciliación bancaria. Se o recibo fora devolto pola entidade bancaria, o abonado deberá realizar o ingreso en metálico.2.-Os abonados que non estean ao corrente do pago dos seus recibos, non poderán acceder ás instalacións e perderán aquela condición segundo o establecido neste regulamento. O importe das cotas revisaranse anualmente ao comezo de cada tempada.1) Descontos. Poderanse realizar descontos sobre as tarifas establecidas de abonado por usos restrinxidos das instalacións a determinados días e horarios. Ditos descontos estableceranse na correspondente ordenaza fiscal. Os usos restrinxidos indicaranse expresamente na folla de solicitude para a inscrición como abonado. Establécense os seguintes períodos restrinxidos: Uso matinal. Uso das instalacións da Piscina Municipal todos os días desde a hora de apertura á de peche da mañá ou de non pechar ata as 15:00 horas. Uso de fin de semana. Uso das instalacións desde o venres ás 15 horas ata a hora de peche do sábado ou do domingo en caso de apertura. Ou desde as 15 horas da víspera dun festivo oficial ata a hora de peche do festivo correspondente en caso de que se abran as instalacións ao público.2) Bonificacións. Poderanse aplicar bonificacións sobre as cotas aos seguintes colectivos ou rangos de idade, que se establecerán na correspondente ordenanza fiscal, e que deberán ser solicitadas expresamente: A) Persoas menores de 18 anos. B) Estudantes maiores de 18 anos. C) Persoas de máis de 65 anos ou menores pensionistas. D) Persoa en situación de paro laboral ou con ingresos inferiores ao salario mínimo interprofesional. E) Persoa con discapacidade superior ao 33%. F) Persoas empadroadas no municipio de Cariño. G) Unidades familiares sen ou con fillos/as menores de 18 anos. Os fillos/as ao cumprir os 18 anos deberán inscribirse nunha das categorías individuais, sen ter que aboar cota de entrada.3) Xustificacións. Para xustificar a pertenza a colectivos con dereito a bonificación deberase xuntar á folla de solicitude a seguinte documentación: O acceso ás instalacións municipais supón a aceptación polos usuarios das normas contidas neste regulamento e no resto da normativa de aplicación. As instalacións da Piscina Municipal estarán abertas ao público os días e nos horarios que se aproben polo Concello e que se deberán atopar nun lugar visible nas instalacións. As persoas que utilicen as instalacións deberán respectar as seguintes normas xerais: a)- Está prohibido fumar en todos os espazos das instalacións. b)- Prohíbese a utilización de teléfonos móbiles dentro das instalacións. c)- Non se poderá acceder ás instalacións con animais. d)- Para facilitar a convivencia de todos os usuarios, non se debe correr nin berrar nas zonas compartidas con outra xente. As persoas que utilicen as instalacións da Piscina Municipal de Cariño deberán amosar un comportamento correcto e respectuoso para o resto das persoas coas que as compartan e cara ás instalacións e os bens que nelas se atoparan, así como manter estas nas axeitadas condicións de limpeza tralo seu uso. Nas instalacións da Piscina Municipal de Cariño existirán follas de reclamación a disposición das persoas que as utilicen, segundo o establecido na normativa sobre consumo. Os usuarios disporán dun buzón onde poder dirixir as súas queixas ou suxestións sobre o funcionamento do servizo; para esta finalidade existirá nas instalacións un espazo especialmente destinado a recoller as suxestións, que estará en lugar visible e accesible. Así mesmo deberase informar nun lugar visible aos interesados da existencia deste buzón e da posibilidade de presentar nel as súas queixas ou suxestións. O Concello de Cariño e/ou a empresa adxudicataria do servizo non se farán responsables dos obxectos perdidos, abandonados, ou substraídos nas instalacións. Os acompañantes non poderán acceder aos vestiarios e zona de praia na piscina. O acceso está limitado mediante control persoal ou automáticamente mediante tornos que unicamente xiran ao detectar as tarxetas magnéticas. Non se deben forzar nin saltar por riba deles. En caso de non contar con tarxeta magnética accionar o pulsador para chamar ao encargado. Os usuarios respetarán e utilizarán de forma correcta os vestiarios de forma que se manteñan en correctas condicións hixiénicas de utilización. É obrigatorio o uso de chancletas para se duchar e circular polos vestiarios. Está prohibido realizar accións hixiénicas como afeitarse, depilarse ou tinguirse dentro dos vestiarios. Os armarios débense deixar valeiras despois do seu uso. As chaves dos armarios non poderán saír das instalacións en ningún caso. O lixo deberase deixar nos recipientes destinados para os efectos. Os nenos e nenas maiores de 6 anos deberán utilizar unicamente o vestiario que lles corresponda.1.-A praia e unha zona reservada aos bañistas.2.-Agás dos monitores, operarios de mantenemento e bañistas, ninguén pode acceder a ela.3.- Para o acceso dos bañistas ás zonas de praia é obrigatorio o uso de bañador e, por motivos hixiénicos de zapatiñas de auga.4.-Para evitar riscos sanitarios, está prohibida a entrada na zona de praia, daquelas persoas que padezan enfermidades cutáneas ou doutro tipo que pola súa natureza se podan contaxiar a través da auga.1.- Prohíbese a entrada vestido e con calzado da rúa.2.-Prohíbese comer e beber.3.- Prohíbese alborotar ou falar en voz elevada. Sección 5ª.- Normas de utilización das piscinas É obrigatorio o uso de bañador e gorros de baño e, por motivos hixiénicos, aconséllase o uso de zapatiñas de auga.1.- O número máximo de usuarios nos vasos, está limitado polo aforo máximo indicado no presente regulamento.2.-É obrigatorio ducharse antes da inmersión na auga dos vasos.3.-No horario de baño libre, os/as nenos/as deben ir acompañados por un adulto.4.-Non está permitido o emprego de colchonetas, frotadores, gafas de cristal, ou calquera elemento que a xuízo dos responsables da seguridade do vaso poidan supoñer algún risco para o resto de usuarios.5.-Cada usuario debe respectar a ubicación indicada polo socorrista, determinada segundo o seu nivel.1.-Prohíbese entrar no vaso con maquillaxe, cremas ou apósitos de ningún tipo.2.-Prohíbese orinar, cuspir ou soarse na piscina.3.-Prohíbese saltar á auga de cabeza, agás desde os podios en entrenamentos e competicións e con autorización do socorrista.4.-Prohíbese sentarse nas corcheiras.1.-Non é bo entrar na piscina co estómago valeiro ou moi cheo. Débense deixar transcorrer como mínimo entre unha e dúas horas desde a comida.2.-Tampouco se debe entrar cansado, ou inmediatamente despois dun exercicio físico moi intenso.3.-Consulte co seu médico a posibiidade de usar os distintos estilos de natación.4.- Saia da piscina se en calquera momento da sesión se atopa mareado, con náuseas ou sente malestar. Avise ao persoal de inmediato.5.-Finalizado o tempo de natación, recoméndase tomar unha ducha morna ou primeiro morna e logo máis fría. Rematada esta o corpo debe manterse quente mediante un albornoz ou toalla, sendo recomendable sentarse, botarse nunha hamaca ou dando un paseo, durante cinco a dez minutos. A continuación, unha lenta masaxe cunha crema hidratante axudará a recuperar a auga perdida na pel.6.-Despois da sesión é recomendable tomar zumes, bebidas isotónicas ou auga mineral.1.-É obrigatorio ducharse con auga morna ou quente e xabón e secarse antes de utilizar calquera das instalacións de termo-hidroterapia, coa fin de limpar a pel, iniciar a apertura dos seus poros e preparar o organismo.2.-Non está permitido entrar con calzado nin roupa de rúa. É obrigatorio o uso de chanclas e bañador. Aconsellándose levar unha toalla.3.- Antes de entrar deberanse retirar as gafas, lentes de contacto e obxectos metálicos, estes especialmente na sauna e no baño de vapor.4.- Non está permitido afeitarse ou depilarse dentro dentro dos recintos nin durante as sesións.5.-En todo momento deberá respectarse o aforo máximo establecido en cada instalación.6.- O tempo máximo de utilización será de 15 minutos e de 10 na ducha bitérmica. Teña en conta que a auga quente reseca a pel.7.-Está prohibida a manipulación dos botóns de control das instalacións, agás para seleccionar o programa da ducha.1.-Prohíbese o seu uso a menores de 14 anos, así como a persoas que padezan enfermidades infecciosas transmisibles, así como despois de inxerir bebidas alcohólicas ou estupefacientes.2.-As altas temperaturas fan que o ritmo cardiaco se poida duplicar, pasando de 70 a 140 pulsacións por minuto, por iso non está recomendado para anciáns, embarazadas e personas con problemas de saúde: hipertensión arterial severa, hipotensión arterial, enfermidades cardiovasculares, febre, epilepsia, anorexia, cólicos nefríticos, enfermidade bronquial seveira, e varices.3.-Non se recomenda o uso da radiación infravermella nalgunhas infeccións dentais, durante a xestación, se sofre hipotensión, ou se é hemofílico ou propenso a hemorraxias (durante a menstruación deberase tomar en intervalos cortos). 4.-Se ten algunha das enfermidades anteditas ou outras non descritas ou está nun proceso farmacolóxico, consulte co médico de cabeceira a posibilidade de acudir a sesións de termo-hidroterapia.1.-Non é bo entrar nas instalacións de termo-hidroterapia co estómago baleiro ou moi cheo. Débense deixar transcorrir como mínimo entre unha e dúas horas desde a comida.2.-Tampouco se debe entrar cansado, ou inmediatamente despois dun exercicio físico moi intenso.3.-O efecto beneficioso da termo-hidroterapia non se produce de forma inmediata, por iso as sesións deberán realizarse de forma regular e con duración progresiva ata os 15 minutos.4.-É importante manter unha posición cómoda e relaxada mentras se realiza a sesión, con iso mellóranse os efectos beneficiosos da hidroterapia.5.-Durante a sesión non se deben beber líquidos, xa que non se produciría a desintoxicación corporal.6.-Para non cargar a respiración e a circulación, non se deben realizar exercicios de ximnasia dentro da sauna, nin falar.7.-Prolongadas estancias en contacto directo con auga quente pode producir hipertermia que se manifesta por unha baixada brusca da presión arterial e en consecuencia sensación de mareo con posibilidade de desvaecemento.8.- Saia da sauna se en calquera momento da sesión se atopa mareado, con náuseas ou sente malestar. Avise ao persoal de inmediato.9.- Aconséllase seguir como máximo as seguintes secuencias: Para a sauna, o baño de vapor ou o SPA: a) Unha primeira sesión duns 5-10 minutos. b) Finalizada a sesión, recoméndase tomar unha ducha fría comezando polas extremidades. C) Unha segunda sesión duns 5-10 minutos. d) Sair e repousar, para completar a relaxación. e) Ducha con auga morna, para eliminar todo o suor. Para a ducha bitérmica: a) Entre na ducha e presione o botón do programa elexido. b) Permaneza de pé mentras actúan os chorros segundo o programa establecido. c) Finalizada a ducha, cúbrase cun albornoz e descanse durante 10-15 minutos sentado ou dando un paseo. C) Se o desexa pode repetir unha segunda vez.10.-Finalizada a sesión, recoméndase tomar unha ducha, primeiro morna e logo máis fría. Rematada esta o corpo debe manterse quente mediante un albornoz ou toalla, sendo recomendable sentarse, botarse nunha hamaca ou dar un paseo, durante cinco a dez minutos. A continuación, unha lenta masaxe cunha crema hidratante axudará a recuperar a auga perdida na pel.11.-Despois das sesións é recomendable tomar zumes, bebidas isotónicas ou auga mineral. Consideraranse faltas leves as seguintes condutas: a) A desobediencia das instrucións e advertencias que o persoal das instalacións determine co fin de cumprir o este regulamento ou as normas sobre utilización das piscinas de uso colectivo, en especial aos artigos referentes ao comportamento dos usuarios e a utilización das instalacións. b) As accións que causen desperfectos nas instalacións ou equipamento. Consideraranse faltas graves as seguintes condutas: a) A falta de respecto cara os traballadores das instalacións ou demais usuarios. b) As accións ou omisións que impliquen deterioro grave das instalacións ou equipamento. c) A substracción de obxectos situados nas instalacións d) O uso fraudulento de documentos para o acceso ás instalacións ou a cesión destes documentos a terceiros non autorizados e) A reiteración de faltas leves. Consideraranse faltas moi graves: a) As accións que perxudiquen gravemente ou supoñan riscos para a saúde dos usuarios ou traballadores da instalación. b) As accións que impliquen un deterioro moi grave ou irreversible nos equipamentos da instalación. c) A reiteración de faltas graves. As faltas leves serán sacionadas con multa de 6,00 € a 60,00 €. Estas sancións será impostas por acordo da Alcaldía. As faltas graves serán sacionadas con multa de 60,01 € a 150 €. Estas sancións serán impostas pola Alcaldía, despois da audiencia ao usuario. As faltas moi graves serán sancionadas coa expulsión das instalacións por un período máximo de un ano, perdendo, no seu caso, a condición de abonado. Estas sancións serán impostas por acordo do Xunta de Goberno. A comisión dunha infracción poderá dar lugar á expulsión inmediata do recinto, coa posterior perda, no seu caso, da condición de abonado ou participante nos cursos ou actividades que se realicen. As sancións impostas en cumprimento deste regulamento son independentes das responsabilidades civís, penais ou de calquera orde en que puideran incorrer os autores de danos aos bens ou ás instalacións. O autor de danos, roturas ou desperfectos dos elementos das instalacións deportivas deberá aboar o importe que corresponda á súa reparación ou sustitución, con independencia das sancións administrativas que se impoñan. Desde o momento da apertura da instalación e ata que transcorran os dous primeiros meses de funcionamento, só se poderán tramitar abonos aos usuarios empadroados en Cariño. Quedan derrogadas as normas de igual ou inferior rango en todo o que se opoñan expresamente ou contradigan o disposto neste regulamento. Este regulamento entrará en vigor trala publicación íntegra do seu texto no Boletín oficial da provincia de A Coruña, consonte o establecido no artigo 70.2 da Lei 7/1985, de 2 de abril, reguladora das bases do réxime local. © Concello de Cariño 2010